
Comisia specială pentru elaborarea 

propunerilor legislative privind

sistemul naţional de decoraţii al României

RAPORT 

asupra propunerii legislative privind Medalia Bărbăţie şi Credinţă
     din  21.10.2003
1. Prin adresa nr. 45/150 din 04.08.2003, Comisia a înaintat către Biroul Permanent, propunerea legislativă privind Medalia Bărbăţie şi Credinţă - înregistrată cu numărul P.l. 465 din 04.08.2003. Propunerea legislativă a fost difuzată deputaţilor în data de 04.09.2003.
Guvernul României a înaintat Punctul de vedere referitor la propunerea legislativă privind Medalia Bărbăţie şi Credinţă cu nr. 5787/DRP din 29.09.2003. Consiliul Legislativ a înaintat Avizul referitor la propunerea legislativă Medalia Bărbăţie şi Credinţă cu nr. 1453 din 14.10.2003.
Prin Adresa - nr. 465 din 20.10.2003 s-a comunicat Comisiei înregistrarea propunerii legislative la Biroul Permanent şi s-a solicitat  întocmirea raportului asupra amendamentelor.    

2. Propunerea legislativă face parte din categoria legilor ordinare, potrivit prevederilor art. 72 din Constituţie.

3. La dezbaterea propunerii legislative au participat ca invitaţi: domnul locotenent-colonel Cristian Scarlat, doamna consilier juridic Aurora Hidec din cadrul Direcţiei Relaţii cu Parlamentul şi Armonizare Legislativă – reprezentanţi ai  Ministerului Apărării Naţionale şi domnul Floricel Marinescu, consilier prezidenţial - Cancelaria Ordinelor reprezentantul Administraţiei Prezidenţiale, în conformitate cu prevederile  art. 51 şi 52 din Regulamentul Camerei Deputaţilor.

4. La lucrările comisiei din data de 20.10.2003, au fost prezenţi 4 deputaţi, din totalul de 6 membri ai comisiei.

      Raportul comisiei a fost adoptat cu unanimitate de voturi.


În urma dezbaterii, Comisia propune admiterea cu modificări a propunerii legislative.

I. Amendamente admise

În urma dezbaterii, Comisia propune adoptarea propunerii legislative cu următoarele amendamente:

Lege privind Medalia Bărbăţie şi Credinţă
	Nr.

crt.
	Text iniţial
	     Text propus de Comisie 

(autorul amendamentului)
	Motivarea

propunerii amendamentelor

	 0
	1
	2
	3

	1.
	Art. 2 alin. (1)
(1) Medalia Bărbăţie şi Credinţă cu însemn de pace este o distincţie care răsplăteşte rezultatele deosebite obţinute în exercitarea atribuţiunilor şi îndeplinirea misiunilor de către: maiştri militari, subofiţeri, militari,  funcţionari publici şi personal civil din subordinea ministerelor şi instituţiilor centrale autonome ale statului, specializate în domeniul ordinii publice şi siguranţei naţionale.


	Art. 2 alin. (1)
Medalia Bărbăţie şi Credinţă cu însemn de pace este o distincţie care răsplăteşte rezultatele deosebite obţinute în exercitarea atribuţiilor şi îndeplinirea misiunilor de către: a) maiştri militari, subofiţeri, militari în termen sau angajaţi pe bază de contract, funcţionari publici cu statut special, cu grade profesionale echivalente cu gradele de maiştri militari şi subofiţeri şi alţi funcţionari publici sau personal civil din subordinea ministerelor, instituţiilor centrale autonome ale statului specializate în domeniile ordinii publice şi siguranţei naţionale şi ale apărării împotriva incendiilor, pazei şi protecţiei civile;
b) personal specializat din cadrul administraţiei publice locale, din unele obiective de interes strategic sau aparţinând societăţilor de pază şi protecţie cu atribuţii în domeniile apărării împotriva incendiilor, pazei şi protecţiei civile.
Autor: Guvernul României şi Comisia specială pentru decoraţii 

	Pentru asigurarea unităţii terminologice specifică actelor normative.
Pentru completarea normei propuse la acest alineat.


	2.
	Art. 2 alin. (2)
(2) Medalia Bărbăţie şi Credinţă cu însemn de război se acordă maiştrilor militari, subofiţerilor şi militarilor din unităţile aparţinând forţelor terestre pentru fapte de arme deosebite săvârşite pe timp de război sau de conflict armat şi pentru acţiuni de luptă desfăşurate sub egida unor organisme internaţionale.


	Art. 2 alin. (2)
(2) Medalia Bărbăţie şi Credinţă cu însemn de război se acordă maiştrilor militari, subofiţerilor şi  militarilor în termen, angajaţi pe bază de contract sau rezervişti mobilizaţi din unităţile aparţinând forţelor specializate în domeniul apărării, ordinii publice şi siguranţei naţionale pentru fapte de arme deosebite săvârşite pe timp de război sau de conflict armat şi pentru acţiuni de luptă desfăşurate sub egida unor organisme internaţionale.

Autor: Guvernul României
	Pentru asigurarea unităţii terminologice specifică actelor normative.  



	3.
	Art. 6 alin. (1)
(1) Medalia Bărbăţie şi Credinţă cu însemne de pace şi de război se prezintă: 

a) pentru militari, sub două forme cu valoare ierarhică egală: însemnul şi bareta;

b) pentru civili, sub o singură formă, însemnul.


	Art. 6 alin. (1)
(1) Medalia Bărbăţie şi Credinţă cu însemne de pace şi de război se prezintă: 

a) pentru militari şi funcţionari publici cu statut special, sub două forme cu valoare ierarhică egală: însemnul şi bareta;

b) pentru civili, sub o singură formă, însemnul.

Autor: Guvernul României
	Pentru asigurarea unităţii terminologice specifică actelor normative.  



	4.
	Art. 8 alin. (1)
(1) Medalia Bărbăţie şi Credinţă cu însemn de pace se conferă de Preşedintele României prin decret în baza propunerilor de decorare individuale făcute, potrivit art. 4 alin. (2), lit. c din Legea nr. 29/2000, de către ministerele de  resort şi de conducătorii instituţiilor centrale autonome ale statului, pentru persoanele din domeniul lor de activitate.


	Art. 8 alin. (1)
(1) Medalia Bărbăţie şi Credinţă cu însemn de pace se conferă de Preşedintele României prin decret în baza propunerilor de decorare individuale făcute, potrivit art. 4 alin. (2), lit. c din Legea nr. 29/2000, de către miniştrii de  resort şi de conducătorii instituţiilor centrale autonome ale statului, pentru persoanele din domeniul lor de activitate.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru corelarea cu dispoziţiile art. 4 alin. (2) lit. c din Legea nr. 29/2000.

	5.
	Art. 8 alin. (2)
(2) Medalia Bărbăţie şi Credinţă cu însemn de război se conferă de Preşedintele României pe baza propunerilor de decorare individuale făcute de ministrul apărării naţionale.


	Art. 8 alin. (2)
(2) Medalia Bărbăţie şi Credinţă cu însemn de război se conferă de Preşedintele României pe baza propunerilor de decorare individuale făcute de ministrul apărării naţionale şi de conducătorii instituţiilor din sistemul ordinii publice şi siguranţei naţionale.

Autor: Guvernul României
	Pentru a conferi conducătorilor instituţiilor din sistemul ordinii publice şi siguranţei naţionale, la care se face referire în articol, competenţa necesară privind formularea de propuneri. 


	6. 
	Art. 9 alin. (2)

(2) Pentru persoanele din cadrul administraţiei publice locale, din unele obiective de interes strategic sau aparţinând  societăţilor specializate de pază şi protecţie cu atribuţii în domeniile apărării împotriva incendiilor, pazei şi protecţiei civile, propunerile de decorare se fac de către şefii ierarhici, prin Ministerul Administraţiei şi Internelor care va aviza aceste propuneri.
	Art. 9 alin. (2)

(2) Repartiţia decoraţiilor pentru categoriile de personal din cadrul administraţiei publice locale, din unele obiective de interes strategic sau aparţinând societăţilor specializate de pază şi protecţie cu atribuţii în domeniile apărării împotriva incendiilor, pazei şi protecţiei civile, se face prin  Ministerul Administraţiei şi Internelor care avizează propunerile de decorare.
Autor: Comisia specială pentru decoraţii 
	Pentru o redare corectă.

	7.
	Art. 10 alin. (2)

(2) Brevetele pentru Medalia Bărbăţie şi Credinţă cu însemn de pace sunt validate clasele a III-a şi a II-a prin parafa miniştrilor de resort sau a conducătorilor instituţiilor centrale autonome ale statului şi semnătura cancelarului ordinelor iar pentru clasa I prin semnătura miniştrilor de resort sau a conducătorilor instituţiilor centrale autonome ale statului şi semnătura cancelarului ordinelor, în conformitate cu art.28 din Legea 29/2000.


	Art. 10 alin. (2)

(2) Brevetele pentru Medalia Bărbăţie şi Credinţă cu însemne de pace şi de război sunt validate pentru clasele a III-a şi a II-a prin parafa miniştrilor de resort sau a conducătorilor instituţiilor centrale autonome ale statului şi semnătura cancelarului ordinelor iar pentru clasa I prin semnătura miniştrilor de resort sau a conducătorilor instituţiilor centrale autonome ale statului şi semnătura cancelarului ordinelor, în conformitate cu art.28 din Legea 29/2000.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru corectarea unei erori materiale.
Pentru o redare completă.

	8.
	Art. 10 alin. (3)

(3) Brevetele pentru Medalia Bărbăţie şi Credinţă cu însemn de  război sunt validate pentru toate clasele prin parafa Preşedintelui României şi semnăturile autografe ale ministrului de resort şi ale cancelarului ordinelor.


	Se elimină.

Autor: Comisia specială pentru elaborarea propunerilor legislative privind sistemul naţional de decoraţii al României

	Conţinutul alin. (3) al art. 10 se regăseşte în cuprinsul alin. (2) al art. 10. 

	9.
	Art. 12

Sumele necesare confecţionării însemnelor, baretelor, brevetelor şi cutiilor Medaliei Bărbăţie şi Credinţă, vor fi asigurate din bugetul aprobat anual Administraţiei Prezidenţiale.


	Art. 12

Sumele necesare confecţionării însemnelor, baretelor, brevetelor şi cutiilor Medaliei Bărbăţie şi Credinţă, sunt  asigurate din bugetul aprobat anual Administraţiei Prezidenţiale.

Autor: Comisia specială pentru elaborarea propunerilor legislative privind sistemul naţional de decoraţii al României


	Pentru a fi în concordanţă cu cerinţele normelor de tehnică legislativă.

	Regulament privind descrierea şi acordarea Medaliei Bărbăţie şi Credinţă – Anexa nr. 1



	10.
	Art. 2 alin. (1)

(1) Medalia Bărbăţie şi Credinţă este nelimitată ca număr pentru clasele a III-a şi a II-a şi limitată la 10.000 pentru clasa I.

	Art. 2 alin. (1)

(1) Medalia Bărbăţie şi Credinţă cu însemn de pace este nelimitată ca număr pentru clasele a III-a şi a II-a şi limitată la 10.000 pentru clasa I.
Autor: Comisia specială pentru elaborarea propunerilor legislative privind sistemul naţional de decoraţii al României


	Pentru corelarea cu norma prevăzută la art. 5 alin. (3).

	11.
	Art. 3 alin. (4) 

(4) Însemnul este surmontat de o semicunună formată din ramuri de laur, cu lăţimea de 28 mm şi înălţimea de 15 mm, având capetele semicununii unite printr-o bară, prin intermediul căreia se petrece panglica. 


	Art. 3 alin. (4) 

(4) Pentru militari însemnul este surmontat de o semicunună formată din ramuri de laur, cu lăţimea de 28 mm şi înălţimea de 15 mm, având capetele semicununii unite printr-o bară, prin intermediul căreia se petrece panglica. 
Autor: Guvernul României


	Pentru a se menţine coerenţa legislativă a sistemului naţional de decoraţii.

	12.
	Alineat nou


	Art. 3 alin. (41)

(41) Pentru civili însemnul este surmontat de o sferă  cu diametrul de 5 mm prin care se petrece un inel cu diametrul de 20 mm.

Autor: Comisia specială pentru elaborarea propunerilor legislative privind sistemul naţional de decoraţii al României

	Pentru a se menţine coerenţa legislativă a sistemului naţional de decoraţii.

	13.
	Alineat nou


	Art. 3 alin. (51)

(51)   Pentru persoanele de sex feminin, personal civil, panglica este pliată sub formă de fundă şi are lungimea de 100 mm.

Autor: Comisia specială pentru elaborarea propunerilor legislative privind sistemul naţional de decoraţii al României

	Pentru a se menţine coerenţa legislativă a sistemului naţional de decoraţii.

	14.
	Art. 3 alin. (6) 

(6) Bareta pentru militari se prezintă sub forma unei panglici dreptunghiulare din rips, aplicată pe un suport metalic, lungă de 18 mm, lată de 10 mm şi având dimensiunile benzilor colorate ale panglicii, reduse la 50%. Pe spate are un sistem de prindere. 


	Art. 3 alin. (6) 

(6) Bareta pentru militari şi funcţionari publici cu statut special se prezintă sub forma unei panglici dreptunghiulare din rips, aplicată pe un suport metalic, lungă de 18 mm, lată de 10 mm şi având dimensiunile benzilor colorate ale panglicii, reduse la 50%. Pe spate are un sistem de prindere. 

Autor: Guvernul României

	Pentru asigurarea unităţii terminologice specifică actelor normative.  



	15.
	Art. 4

Deosebirea dintre clasele este următoarea:

a) - clasa a III-a este arămită;

b) - clasa a II-a  este argintată;

c) - clasa I este placată cu aur.


	Art. 4

Deosebirea dintre clase este următoarea:

 a) - clasa a III-a este arămită;

 b) - clasa a II-a  este argintată;

 c) - clasa I este placată cu aur.
Autor: Comisia specială pentru elaborarea propunerilor legislative privind sistemul naţional de decoraţii al României

	Pentru corectarea unei erori materiale.

	16.
	Art. 5 
Însemnul de război al Medaliei Bărbăţie şi Credinţă are caracteristicile generale ale însemnului de pace, cu următoarele particularităţi:


a) pe revers, este înscris: 1916/BĂRBĂŢIE/ŞI/CREDINŢĂ/2000”, reprezentând date istorice privind Medalia Bărbăţie şi Credinţă cu însemn de război;
b) între însemn şi semicunună sunt aplicate două spade încrucişate, cu vârfurile în sus, lungi de 30 mm, din materialul însemnului;

c)panglica este mărginită spre interior, de un fir auriu, lat de 1mm;

d) bareta specifică de război primeşte două
spade încrucişate, cu vârfurile în sus, lungi de 15 mm, din metal argintat. 


	Art. 5 

Însemnul de război al Medaliei Bărbăţie şi Credinţă are caracteristicile generale ale însemnului de pace pentru militari, cu următoarele particularităţi:

a) pe revers, este înscris: 1916/BĂRBĂŢIE/ŞI/CREDINŢĂ/2000”, reprezentând date istorice privind Medalia Bărbăţie şi Credinţă cu însemn de război;
b) între însemn şi semicunună sunt aplicate două spade încrucişate, cu vârfurile în sus, lungi de 30 mm, din materialul însemnului;

c)panglica este mărginită spre interior, de un fir auriu, lat de 1mm;

d) bareta specifică de război primeşte două spade încrucişate, cu vârfurile în sus, lungi de 15 mm, din materialul corespunzător clasei; pe margini primeşte un fir auriu lat de 1 mm. 
Autor: Comisia specială pentru elaborarea propunerilor legislative privind sistemul naţional de decoraţii al României

	Pentru o redactare corectă.

	17.
	Art. 7 alin. (6)

(6) Militarii poartă Medalia Bărbăţie şi Credinţă, în conformitate cu prevederile prezentei legi şi cu regulamentele militare specifice. 


	Art. 7 alin. (6)

(6) Militarii şi funcţionarii publici cu statut special poartă Medalia Bărbăţie şi Credinţă,  în conformitate cu prevederile prezentei legi şi cu regulamentele specifice. 

Autor: Guvernul României


	Pentru asigurarea unităţii terminologice specifică actelor normative.  



	18.
	Art. 13

Medalia Bărbăţie şi Credinţă cu însemn de război se acordă maiştrilor militari, subofiţerilor şi  militarilor în termen din unităţile aparţinând forţelor terestre pentru fapte de arme deosebite săvârşite pe timp de război sau de conflict armat sau pentru acţiuni de luptă desfăşurate sub egida unor organisme internaţionale.


	Art. 13

Medalia Bărbăţie şi Credinţă cu însemn de război se acordă maiştrilor militari, subofiţerilor şi  militarilor în termen, angajaţi pe bază de contract sau rezervişti mobilizaţi din unităţile aparţinând forţelor specializate în domeniul apărării, ordinii publice şi siguranţei naţionale pentru fapte de arme deosebite săvârşite pe timp de război sau de conflict armat şi pentru acţiuni de luptă desfăşurate sub egida unor organisme internaţionale.
Autor: Guvernul României


	Pentru o redactare unitară a articolelor de lege.

	19.
	Art. 14

În termen de 30 de zile de la publicarea legii în Monitorul Oficial al României, Partea I, ministerele şi instituţiile centrale autonome ale statului cu responsabilităţi în domeniul apărării, ordinii publice şi siguranţei naţionale, vor elabora în baza art.12 şi 13, reglementări specifice, aprobate prin ordine ale ministerelor de resort şi ale instituţiilor centrale autonome ale statului, în care se vor detalia condiţiile în care se conferă Medalia Bărbăţie şi Credinţă. 


	Art. 14

În termen de 30 de zile de la data intrării în vigoare a prezentei legi, ministerele şi instituţiile centrale autonome ale statului cu responsabilităţi în domeniul apărării, ordinii publice şi siguranţei naţionale, vor elabora în baza art.12 şi 13, reglementări specifice, aprobate prin ordin al miniştrilor de resort şi al conducătorilor instituţiilor centrale autonome ale statului specializate în domeniul apărării, ordinii publice şi siguranţei naţionale, care vor detalia condiţiile în care se conferă Medalia Bărbăţie şi Credinţă. 

Autor: Comisia specială pentru decoraţii 

	Pentru o redare corectă a cuprinsului legii.

	Modelul desenat al Medaliei Bărbăţie şi Credinţă – Anexa nr. 2



	20.
	Anexa nr. 2 - planşele nr. 1 şi 2. 
	Planşele nr. 1 - 3 din anexa nr. 2 ataşată la raport înlocuiesc  planşele nr. 1 şi 2 iniţiale.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru o redare fidelă a descrierii făcute în anexa nr. 1.


   II. Amendamente respinse

	Nr.

crt.
	Text iniţial
	Amendamentul propus şi autorul

acestuia
	Motivare

	0
	1
	2
	3

	Nu sunt amendamente respinse.


Preşedinte,

Deputat Dorel Bahrin
9

